Den katolske kirke etter land

Den katolske kirke er representert i de fleste av verdens land.

 Tabellarisk oversikt over alle land 

 Land/territoriumTabellen fører opp alle selvstendige stater samt de avhengige territoriene som har (hatt) egne katolske jurisdiksjoner. Landets navn er lenket til artikkelen om den katolske kirke i landet. Andel katolikker (%) Antall katolikkerTallene baserer seg på den katolske kirkens egne tellinger, slik de rapporteres i Annuario Pontificio (hentet fra nettstedet Catholic Hierarchy, som stort sett gjengir kirkens offisielle tall per 2004–2006). Tallene kan både være overvurderinger (spesielt i land som er tradisjonelt katolske) og undervurderinger (spesielt i områder der kristne er utsatt for forfølgelse), men gir generelt en god pekepinn. JurisdiksjonerJurisdiksjoner betegner bispedømmer og lignende strukturer (fra misjoner sui iuris til patriarkater). Tallene er basert på Annuario Pontificio og hentet fra nettstedet Giga-Catholic Information , som er aktualisert per 2010. Vakante bispeseter er inkludert i tallene. KirkeprovinserNærmere bestemt antall metropolitanbispedømmer med sete i landet. SærkirkerKolonnen angir særkirkenes andel av landets totale antall katolikker. Bare særkirker med minst 10 % oppslutning er tatt med. Når tabellen sorteres på denne kolonnen, brukes andel latinsk-rituelle katolikker (i stigende rekkefølge) som sorteringskriterium. Etablert (år)Årstallet for etableringen av den første katolske (eller vestkirkelige) jurisdiksjonen med sete innenfor dagens grenser av landet.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  

 Den katolske kirke i Afrika 
I antikken var nært sagt hele middelhavskysten av Afrika kristnet. Islamiseringen gjorde en slutt på dette, slik at Nord-Afrika i dag har verdensdelens laveste andel katolikker (1 %). I Nordøst-Afrika har imidlertid flere orientalsk-katolske (og -ortodokse) kirker fremdeles en viss oppslutning. Ellers ble katolisismen først innført gjennom de europeiske kolonimaktene, og har nå størst oppslutning i Sentral-Afrika (45 %). Sett under ett, utgjør katolikker i dag 15 % av Afrikas befolkning.

 Den katolske kirke i Asia 
Selv om kristendommen oppstod i Asia, har denne verdensdelen den laveste andelen katolikker (3 %). I Midtøsten har kristendommen i løpet av middelalderen blitt fortrengt av islam. Størst andel katolikker i Midtøsten er det i dag i Libanon (25 %). I mesteparten av det øvrige Asia har katolisismen aldri slått rot. Unntak er bl.a. Øst-Timor (90 %), Filippinene (80 %) eller den syro-malabariske minoriteten i den indiske delstaten Kerala.

 Den katolske kirke i Europa 
To tredjedeler av den europeiske befolkningen er katolikker. Andelen er spesielt høy i Sør-Europa (92 %), der også pavens residens ligger (Vatikanstaten i Roma). Lavest andel katolikker finner man i Norden (2 %), der protestantismen overveier, og Øst-Europa (4 %), der den ortodokse kirke står sterkest.

 Den katolske kirke i Nord-Amerika 
44 % av Nord-Amerikas befolkning er katolikker. Andelen er høyest i Karibia (78 %).

 Den katolske kirke i Oseania 
I Oseania har den katolske kirke en gjennomsnittlig oppslutning på 25 %.

 Den katolske kirke i Sør-Amerika 
De spanske og portugisiske kolonisatorene tok med seg katolisismen til Sør-Amerika. Som et resultat er Sør-Amerika verdensdelen med høyest andel katolikker i befolkningen (81 %).

 Se også 
 Den katolske kirke etter liturgi
 Den katolske kirke etter rang

 Eksterne lenker 
 «Giga-Catholic Information» om alle verdens land (engelsk)
 Det katolske hierarkiet etter land (engelsk)

!